ক্লোট্রিমাজোল
ক্লোট্রিমাজোল (ইংরেজি: Clotrimazole) একটি বিস্তৃত বর্ণালীর ছত্রাক নাশক ওষুধ যা মানুষ ও অন্যান্য প্রাণীর ছত্রাক সংক্রমণের চিকিৎসায় ব্যবহৃত হয়, যেমন ভ্যাজাইনাল ক্যান্ডিডিয়াসিস বা যোনিপথের ঈস্ট সংক্রমণ, ওরাল থ্রাস বা মুখগহ্বরের ক্যান্ডিডিয়াসিস, রিং ওয়ার্ম বা দাদ ইত্যাদি। এছাড়া এটি অ্যাথলেটস ফুট (টিনিয়া পেডিস) ও জোক ইচ (টিনিয়া ক্রুরিস) এর চিকিৎসাতেও ব্যবহৃত হয়। এটি বিশ্ব স্বাস্থ্য সংস্থার জরুরি ওষুধের তালিকায় স্থান পেয়েছে।